Source: https://www.zakonypreludi.sk/zz/1996-359
Timestamp: 2019-10-20 19:17:09+00:00

Document:
359/1996 Z. z. Vyhláška Ministerstva spravodlivosti Slovenskej republiky o organizácii a poskytovaní zdravotnej sta... | Aktuálne znenie
359/1996 Z. z.
Vyhláška č. 359/1996 Z. z.Vyhláška Ministerstva spravodlivosti Slovenskej republiky o organizácii a poskytovaní zdravotnej starostlivosti v Zbore väzenskej a justičnej stráže Slovenskej republiky
Čiastka 126/1996
Platnosť od 13.12.1996 do31.08.2006
Účinnosť od 13.12.1996 do31.08.2006
Zrušený 447/2006 Z. z.
§ 1 - Zdravotnícke zariadenia zboru
Poskytovanie zdravotnej starostlivosti (§ 2 - § 4)
Spoločné a záverečné ustanovenia (§ 5 - § 6)
Aktuálne znenie 13.12.1996 - 31.08.2006
o organizácii a poskytovaní zdravotnej starostlivosti v Zbore väzenskej a justičnej stráže Slovenskej republiky
Ministerstvo spravodlivosti Slovenskej republiky podľa § 80 ods. 2 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona Národnej rady Slovenskej republiky č. 98/1995 Z. z., zákona Národnej rady Slovenskej republiky č. 110/1996 Z. z. a zákona Národnej rady Slovenskej republiky č. 222/1996 Z. z. po dohode s Ministerstvom zdravotníctva Slovenskej republiky ustanovuje:
Zdravotnícke zariadenia zboru
(1) Zdravotná starostlivosť v Zbore väzenskej a justičnej stráže Slovenskej republiky (ďalej len „zbor“) sa poskytuje v zdravotníckych zariadeniach v ústavoch na výkon väzby, v nápravnovýchovných ústavoch a v nemocnici pre obvinených a odsúdených.1)
(2) Zdravotníckymi zariadeniami v zbore sú:
a) ambulancie,
b) zdravotné strediská,
c) špecializované zariadenia ambulantnej starostlivosti,
d) nemocnica pre obvinených a odsúdených.
Zdravotnú starostlivosť v zdravotníckych zariadeniach zboru poskytujú zdravotnícki pracovníci a iní odborní pracovníci v zdravotníctve.
Zdravotnícke zariadenia v zbore poskytujú zdravotnú starostlivosť najmä osobám
a) vo výkone väzby,
b) vo výkone trestu odňatia slobody,
c) v služobnom pomere k zboru,
d) v pracovnom pomere k zboru.
Odlišnosti v poskytovaní zdravotnej starostlivosti obvineným vo výkone väzby a odsúdeným vo výkone trestu odňatia slobody
(1) Zdravotná starostlivosť v špecializovaných zariadeniach ambulantnej starostlivosti a v nemocnici pre obvinených a odsúdených sa poskytuje ambulantnou alebo ústavnou formou len obvineným vo výkone väzby a odsúdeným vo výkone trestu odňatia slobody.
(2) Zdravotná starostlivosť v odôvodnených prípadoch2) sa osobám uvedeným v odseku 1 poskytuje aj v iných zdravotníckych zariadeniach. O prijatí týchto osôb do iného zdravotníckeho zariadenia rozhodujú orgány zdravotníckej služby zboru podľa osobitného predpisu.3)
(3) Lekárska služba prvej pomoci a rýchla zdravotná pomoc osobám uvedeným v odseku 1 sa poskytuje podľa osobitného predpisu.4)
(4) Dopravu osôb vo výkone väzby alebo vo výkone trestu odňatia slobody v prípade uvedenom v odseku 2 zabezpečuje zbor podľa osobitného predpisu.5)
(5) Ustanovenie odseku 4 sa nevzťahuje na prípady uvedené v osobitných predpisoch.6)
(1) Na organizáciu a poskytovanie zdravotnej starostlivosti v zbore, ak v tejto vyhláške nie je ustanovené inak, platia príslušné ustanovenia osobitného predpisu.7)
(2) Na poskytovanie zdravotnej starostlivosti obvineným vo výkone väzby a odsúdeným vo výkone trestu odňatia slobody sa použijú primerane aj ustanovenia osobitných predpisov.8)
1) § 3 ods. 2 zákona Slovenskej národnej rady č. 79/1992 Zb. o Zbore väzenskej a justičnej stráže Slovenskej republiky v znení zákona Národnej rady Slovenskej republiky č. 33/1994 Z. z.
2) § 10 zákona Národnej rady Slovenskej republiky č. 277/1994 Z. z. o zdravotnej starostlivosti.
3) § 28 zákona Národnej rady Slovenskej republiky č. 98/1995 Z. z. o Liečebnom poriadku.
4) § 21 zákona Národnej rady Slovenskej republiky č. 98/1995 Z. z.
5) § 11 ods. 4 zákona Národnej rady Slovenskej republiky č. 98/1995 Z. z.
6) § 15 ods. 4 zákona Národnej rady Slovenskej republiky č. 156/1993 Z. z. o výkone väzby.§ 65 zákona č. 59/1965 Zb. o výkone trestu odňatia slobody v znení zákona č. 179/1990 Zb. a zákona Národnej rady Slovenskej republiky č. 296/1993 Z. z.Vyhláška Ministerstva spravodlivosti Slovenskej republiky č. 430/1991 Zb. o spôsobe určenia náhrady zvýšených nákladov výkonu trestu odňatia slobody.
7) Zákon Národnej rady Slovenskej republiky č. 277/1994 Z. z.
8) Napríklad zákon č. 59/1965 Zb. v znení neskorších predpisov, zákon Národnej rady Slovenskej republiky č. 156/1993 Z. z., vyhláška Ministerstva spravodlivosti Slovenskej republiky č. 114/1994 Z. z., ktorou sa vydáva Poriadok výkonu väzby a vyhláška Ministerstva spravodlivosti Slovenskej republiky č. 125/1994 Z. z., ktorou sa vydáva Poriadok výkonu trestu odňatia slobody.

References: § 1
 § 4
 § 6
 § 80
 § 3
 § 10
 § 28
 § 21
 § 11
 § 15